RTS :: Kruzeri postali ploveća odmarališta\nEkonomija Kruzeri postali ploveća odmarališta\npetak, 24. jan 2020, 12:50 -> 20:05\nAutor: Olja Miletić\n"U poslednjih nekoliko godina imamo značajan porast putnika koji vole krstarenja i koji idu na krstarenja i koji se interesuju za krstarenja kruzerima, jer prema cenama koje su trenutno na tržištu, naročito u italijanskim kompanijama, krstarenja su postala veoma dostupna i možemo slobodno reći da mogu biti i jeftinija i lepša od mnogih drugih načina letovanja, zimovanja", kaže Vladimir Vlaho iz "Sabre".\n"U ovom trenutku imamo informacije, prema podacima iz prošle godine da je porast tih putovanja u Srbiji oko 20 odsto svake godine. Dakle, očekujemo da uz sedam, osam agencija koje ove godine ozbiljno nude programe krstarenja, ne samo kao programe da se uključite u putovanje na brod nego kao turističke proizvode gde nude putovanja do luke ukrcavanja sa turističkim programima pre i posle samog krstarenja", rekao je Seničić.\nKaže da je izuzetno velika ponuda i siguran je da će svi oni koji su raspoloženi da idu na krstarenja - naći dobre ponude na tržištu.\n(nedelja, 26. jan 2020, 22:09) - anonymous [neregistrovani]\nUputan odgovor, svaka čast i dobro more.\n(nedelja, 26. jan 2020, 12:26) - Miha [neregistrovani]\nSa naših prostora ima dosta radnika na kruzerima. Mahom u ugostiteljskim delu.\nIma dosta agencija koje zapošljavaju.\nUslovi su kako gde. Na manjim brodovima je mirnije, stariji su ljudi, nema nekog "provoda".\nAli su skuplji aranžmani. Obično je sve uključeno u cenu. Na većim ima više mladih i zabavnih sadržaja, ali se sve posebno plaća. A cena smeštaj zavisi od vrste sobe. Ima balkon, Ima prozor...\nJa već godinama radim, u tehničkom delu broda i za sada je ok\n(subota, 25. jan 2020, 23:07) - anonymous [neregistrovani]\nКако стоје ствари са запошљавањем на тим бродовима, знам да није лако на послу, ипак не би било згорег да нам испричате понешто о томе. Ја сам некад у бившој Југославији знао више о конкретним пословним (радничким) шансама вани, него што је то вани спреман било ко да помене. Говорити о обичним пословним перспективама звучи као нека магија или претња, најблаже речено. Или јеси, или ниси!\n(petak, 24. jan 2020, 14:34) - anonymous [neregistrovani]\nlux - uz\nnekada je to bila privilegija bogatih.cene, ali i usluga, bile su pravljene za platezne goste.\nsada je sve obicnije, jednostavnije i jeftinije.delimicno zbog jeftinije radne snage a delimicno zbog ponude jela i pica i izleta.to je glavni razlog sto je doslo do povecanja interesovanja kod nasih gradjana!\nmedjutim, treba imati u vidu kako izgleda odmor u relativno malom prostoru gde boravi nekoliko hiljada ljudi! licno mislim da je kruz za mladje koji zele provod a banjska mesta za starije kojima je do odmora.\nKoronavirus pogađa nemačke proizvođače automobila\nŠta se dešava sa putnicima kada bankrotira avio-kompanija\nHoće li mineral budućnosti promeniti sliku Srbije\nKragujevački "Fijat" prekida proizvodnju zbog delova iz Kine\nNovi rekordi IT sektora


Protest protiv krzna | Novosadski informativni portal 021\nAktivisti Udruženja "Sloboda za životinje" protestovali su danas na Trgu Republike u Beogradu apelujući na građane da ne nose odeću od krzna.\nProtest pod nazivom "Za Srbiju bez krzna" održan je povodom obeležavanja Nedelje borbe protiv krzna, koja se organizuje svake godine u poslednjoj nedelji novembra.\nTokom protesta održan je performans u kome su aktivisti, obučeni samo u donji veš, ležali u krvavim kostimima na pločniku, pokazujući tim činom simboliku odranih životinja na farmama krzna. Koordinator akcije Zoran Mikan rekao je da je cilj protesta podizanje svesti građana Srbije o okrutnost industrije krzna i "besmislu ubijanja životinja zbog proizvodnje krznene odeće, mode i glamura".\nsarma od nerca\n18.11.2011\t• 21:14\nGlupost je samo iz razloga jer je covek od prvog dana zacetka ljudske civilizacije koristio krzno kao odevni komad to cini danas a i ubuduce ce. A i ti koordinatori koji se ugradjuju za projekte o "podizanju svesti"...\n18.11.2011\t• 17:16\nVidela bih ja vas da nam predaci nisu lovili i drali iste te životinje...Visili bi mi još uvek sa grana...Ne mislim da treba apsolutno prekinuti krznarske momente, ali slažem se da ne treba preterivati...svi smo ugroženi na ovoj planeti, a mi ljudi smo i dobrim delo i krivi za to!\n18.11.2011\t• 14:46\npostoji toliko boljih a jeftinijih materijala koji ce vas zastiti od spoljasnjih uticaja da je odeca od krzna stvarno samo hir. bravo za akciju.


Napuštanje jedinstvenog platnog prometa BiH je korak unazad - Udruženje banaka Bosne i Hercegovine\nNapuštanje jedinstvenog platnog prometa BiH je korak unazad\nStvaranje jedinstvenog platnog sistema u BiH bio je ključni korak naprijed u uspostavljanju jedinstvenog ekonomskog sistema. Stoga, ne podržavamo korake koji bi vodili slabljenju jedinstvenog platnog sistema, rečeno je u Uredu za odnose s javnošću Ambasade SAD-a\nUspostavljanjem jedin¬stvenog unutrašnjeg platnog prometa u BiH, 2001. godine, načinjen je jedan od temeljnih koraka ka jedistvenom ekonomskom prostoru, lišenom bespotrebnih entitetskih barijera. Podsjetimo, reformom unutrašnjeg platnog prometa u BiH, od 5.januara 2001.godine, platni promet iz Zavoda za platni promet (ZPP, ZAP i SPP) prešao je u komercijalne banke. Centralna banka BiH(CBBiH) je zakonom određena kao nadležna za održavanje platnih sistema, te je radi poravnanja međubankarskih platnih naloga uvela i održava najsavremenije sisteme za poravnanje.\nOvakav platni sistem u BiH besprekorno je funkcionirao i bio je, makar to tvrde stručnjaci, daleko ispred platnih sistema u okruženju.Bankari smatraju da platni sistem (RTGS i žiro kliring) s jedinstvenim registrom računa iz 2001. godine predstavlja i danas konkurentnu prednost u odnosu na zemlje iz okruženja i nudi relativno jednostavno priključenje platnim sistemima EU jer je u njegovoj osnovi SWIFT tehnologija. Takav sistem je omogućio jeftinu, sigurnu i brzu uslugu učesnicima u unutrašnjem platnom prometu.\nI, umjesto da se drže jedinstvenog unutrašnjeg platnog prometa i da ga, po potrebi, unapređuju, entitetske vlasti su se, pod krinkom uvođenja više reda u ovoj oblasti, jačanja finansijske diiscipline i povećaja naplate prihoda, odlučile da same urede ovu oblast, svojim, entitetskim zakonima. Prva je u te vode zakoračila RS, a potom i FBiH iako su se pismom namjere MMF-u obavezale da će održati jedinstveni platni sistem i Jedinstveni registar računa poslovnih subjekata kod CBBiH. Ponuđena entitetska zakonska rješenja umjesto da poboljšaju platni promet i olakšaju poslovanje, razgrađuju jedinstveni ekonomski prostor BiH, derogiraju ulogu Centralnog registra u CBBiH, birokratiziraju postupke, te u krajnjem poskupljaju bankarske usluge. Danas, između ostalog, nije sasvim jasno koji je status sistema jedinstvenog unutrašnjeg platnog prometa iz 2001. godine.\nS obzirom na donošenje entitetskih zakona o unutrašnjem platnom prometu Udruženje banaka BiH (UBBiH) se u martu 2012. godine obratilo CBBiH (ovdje mozete procitati dopis br.I-39/12 od 28.03.2012.god.) upozoravajući da nova entitetska rješenja o unutrašnjem platnom prometu za posljedicu imaju: kreiranje entitetskih registara računa, ograničavanje poslovnim subjektima otvaranja računa za svoje poslovanje prema slobodnoj volji na čitavoj teritoriji BiH, zatvaranju tržišta na nivo entiteta uz opasku da nije poznato na koji način bi u takvim uvjetima poslovni subjekti s teritorije Brčko Distrikta obavljali platni promet.\nNakon sastanka Komisije za platni promet Udruženja banaka BiH, održane 13. novembra 2015. godine, Udruženje je uputilo dopis ministrici finansija FBiH Jelki Miličević (ovdje mozete procitati dopis br.I-130/15 od 20.11.2015.god) s nekoliko ključnih zahtjeva, koji, kako jenavedeno, traže hitno postupanje. Prije svega, Udruženje banaka BiH traži odgađanje primjene Zakona o UPP u FBiH.Udruženje sugerira da je potrebno jasno definirati mjesto i ulogu Jedinstvenog registra transakcionih računa kod CBBiH, poslovnih subjekata sa teritorije Brčko Distrikta i RS sa aspekta procedure prinudne naplate putem transakcionih računa i sistema izvještavanja te da je potrebno eliminirati ograničenja bankama i poslovnim subjektima uvedena članom 10. Stav 4. Zakona o unutrašnjem platnom prometu u FBiH,tako što će se pomenuta odredba preformulisati na način da se ista jasno i nedvosmisleno odnosi isključivo na naloge prinudne naplate. Udruženje, između ostalog, smatra da je osnovna intencija za uvođenje instituta glavnog računa bila kanalisanje naloga prinudne naplate.\nUdruženje banaka, zatim, od Ministarstva finansija FBiH traži stav na koji način primjenjivati provedbena akta i u kom roku obzirom na neuspostavljanje Finansijsko-informatičke Agencije (FIA): Uputstvo o otvaranju i zatvaranju računa kod ovlaštenih organizacija za obavljanjeposlova unutrašnjeg platnog prometa; Uputstvo o načinu i postupku izvršenja naloga za prinudnu naplatu preko računa kodovlaštenih organizacija, Uputstvo o načinu vođenja i sadržaju evidencije računa poslovnih subjekata kod ovlaštenih organizacija;Uredba o uslovima i načinu plaćanja gotovim novcem.\nUdruženje banaka navodi da je njihov zahtjev za odgodu primjene Zakona o unutrašnjem platnom prometu, prije svega, utemeljen na razlogu nepostojanja/neuspostavljanja FIA kao stuba za implementaciju Zakona o unutrašnjem platnom prometu u FBiH. Udruženje, zatim, podsjeća da je Zakon o FIA objavljen u „Sl.Novinama FBiH" 30.11.2011.godine, sa jasno i decidno navedenim rokovima za primjenu. Međutim, do danas rad te Agencije nije uspostavljen niti su donešena obavezujuća provedbena akta.\n„Ovim smatramo da primjena Zakona o unutrašnjem platnom prometu u FBiH treba biti odgođena do razumnog roka u kojem će biti omogućeno, nakon što se uspostavi rad FIA u FBiH, obavljanje i obaveznog testiranja razmjene i korištenja podataka između FIA i ovlaštenih organizacija za obavljanje platnog prometa... Još jednom želimo naglasiti da ukoliko se ne otklone gore navedene nejasnoće, nedorečenosti, dileme, te ne prihvati odgoda roka primjene Zakona o unutrašnjem platnom prometu u FBiH, može doći do velikih posljedica za bankarsku zajednicu, klijente kao i šire.\nU Banjoj Luci je, u martu 2013. godine, održan raspravni sastanak na temu primjene entitetskih zakona o UPP. Mijo Mišić, izvršni sekretar UBBiH, tada je naglasio potrebu harmoniziranja zakona o unutrašnjem platnom prometu i podzakonske regulative\nizmeđu entiteta, Brčko Distrikta i Centralne banke BiH. On je naglasio da su poslovi UPP neutralni bankarski poslovi te da banke nisu i ne mogu biti dovedene u poziciju da arbitriraju prilikom izvršavanja naloga od strane nalogodavca, odnosno klijenta.\nRaspravni sastanak o primjeni Zakona o unutrašnjem platnom prometu u FBiH održan je i polovinom novembra u Sarajevu. Na inicijativu predstavnika banaka, obzirom na objektivnu nemogućnost provedbe Zakona u punom kapacitetu, sačinjeni su sljedeći zaključci: računi klijenata koji nemaju oznaku u skladu sa Zakonom o UPP se do daljnjeg ne trebaju blokirati; banke neće do daljnjeg postupati po prinudnoj naplati kako je to propisano Zakonom o UPP. Prisilna naplata se do uspostave/funkcioniranja Registra obavlja po postojećoj regulativi/proceduri/praksi; nalozi javnih prihoda ne trebaju biti izvršavani samo putem glavnih računa do daljnjeg, obzirom na nepostojanje Registra računa; procedura izvještavanja prema Zakonu o UPP do daljnjeg se neće provoditi.\nMeđunarodni monetarni fond (MMF), Delegacija EU i Ambasada SAD-a u BiH ne podržavaju uvođenje entitetskih platnih prometa kojima se dovodi u pitanje jedinstveni unutrašnji platni promet u BiH. Predstavnici međunarodnih institucija upozorili su da uspostava entitetskih platnih prometa dovodi u pitanje jedinstveni platni promet u BiH, što predstavlja korak unazad.\nDakle, kome trebaju dva platna prometa koji ugrožava jedinstveni platni sistem u BiH i narušava jedinstveni ekonomski sistem zemlje, odnosno njene ekonomske temelje.


Grobna tišina - Arnaldur Indridason - Lupa\nPočetnaSavremena književnostGrobna tišina – Arnaldur Indridason\nNaslov originala: Grafarþögn\nKada policija dođe na uviđaj u stan jednog ubijenog sedamdesetogodišnjaka, jedini tragovi koje nalazi jesu misteriozna poruka ubice i fotografija groba u kome je sahranjena četvorogodišnja devojčica. Slučaj preuzima inspektor Erlendur, koji se u svojoj potrazi vraća decenijama u prošlost prateći tragove kroz mračne porodične tajne i neobične forenzičke dokaze, sve dok ne otkrije stvari jezivije i šokantnije od ubistva jednog usamljenog starca.Roman Močvara je proglašen najboljim skandinavskim kriminalističkim romanom, preveden je na preko dvadeset svetskih jezika i prodat je u preko milion primeraka.\nDugi niz godina brdoviti deo grada je bio nenaseljen i inspektor Erlendur i njegov tim se nadaju da je ljudski skelet koji je pronađen na gradilištu pripadao nekoj nesrećno nestaloj osobi. Međutim, stvari nikada nisu tako jednostavne, ova brda kriju nekoliko tragičnih priča: o nasilju, propaloj ljubavi, lojalnosti i porodičnoj sramoti. Malo je svedoka koji su još uvek ili živi ili voljni da ispričaju svoju verziju, ali čak i tajna odneta u grob ne može ostati zauvek skrivena. Predodređen da postane klasik u svetu krimi žanra, „Grobna tišina“, drugi u nizu serijala o inspektoru Erlenduru, jedan je od najsavršenijih romana trilera poslednjih godina.\nBudite prvi koji će napisati komentar za: “Grobna tišina – Arnaldur Indridason” Odustani